Brouwerij Boon

240px|thumb|right|Oude Geuze Boon i flaske og glass
Brouwerij Boon er et bryggeri i Lembeek i kommunen Halle i Belgia og var tidligere kjent som Brasserie de Saint Roch. Hovedsakelig produseres øltypene geuze og kriek, og årsproduksjonen er per 2010 på 12 600 hl.HORAL Bryggeriet sies å ha det største eksisterende lager av lambicøl i verden, over en million liter.

 Historie 
Bryggeriet stammer fra 1680, da J.B. Claes kjøpte en bondegård ved Leembek og installerte et bryggeri og destilleri. I 1860 kjøpte Louis Paul produksjonsbygningen av familien Claes, omdøpte bryggeriet til Brasserie de Saint Roch, og begynte å produsere lambic og faro. I 1875 begynte forsøk med brygging av geuze, og i 1890 kom det til et malteri. Louis Paul hadde ingen arvinger og solgte i 1898 bryggeriet til Pierre Troch. 

I 1927 ble Pierres sønn René Troch på grunn av krisetider tvunget til å selge firmaet, som kom i Jan de Vits’ besittelse. Senere gikk det til hans sønn Jean, før Frank Boon kjøpte det i 1975 og gav det dagens navn. I 1986 ble bryggeriet av kapasitets- og plasshensyn flyttet til sentrum av Lembeck. I april 2013 åpnet et nytt bryggerianlegg med flerdoblet produksjonskapasitet. 

Bryggeriet er medlem av sammenslutningen HORAL.

 Sortiment 
Følgende øltyper brygges (med alkoholprosent i parentes):

 Oude Geuze Boon (7 %)
 Geuze Mariage Parfait (8 %)
 Kriek Boon (4 %)
 Oude Kriek Boon (6,5 %)
 Kriek Mariage Parfait (8 %)
 Framboise Boon (5%)
 Faro Boon (5 %)
 Duivels Bier (8 %)

 Fotnoter 

 Referanser 

 Eksterne lenker 

    Boon på nettstedet til HORAL
  Vurdering på Ratebeer.com
  Vurdering på Beeradvocate.com

Kategori:Belgiske bryggerier
Kategori:Belgiske ølmerker
Kategori:Flamsk Brabant
Kategori:Etableringer i 1680